П Р А В И Л Н И К
о коришћењу услуга са посебним погодностима за младе
на територији општине Чајетина

Члан 1.

Правилником о коришћењу услуга са посебним погодностима за младе на територији општине Чајетина (у даљем тексту: Правилник) уређују се услови, начин и поступак коришћења услуга са посебним погодностима за младе на територији општине Чајетина, у циљу подстицања младих на активно и квалитетно провођење слободног времена, неговање здравих и безбедних стилова живота, као и задовољавање потреба и унапређење положаја младих.

Члан 2.

[bookmark: _GoBack]Право на коришћење услуга са посебним погодностима на територији општине Чајетина могу да остваре млади узраста од 16 до 30 година живота, који су држављани Републике Србије, са пребивалиштем на територији општине Чајетина.

Члан 3.

Коришћење услуга са посебним погодностима на територији општине Чајетина могуће је остварити само уз поседовање важеће омладинске картице.
Омладинску картицу издаје Општинска управа и она служи кориснику услуга са посебним погодностима за легитимацију приликом коришћења услуга на територији општине, уз важећу личну карту. 
Ималац омладинске картице уједно постаје
и волонтер Канцеларије за младе општине Чајетина. Омладинска картица се издаје на период од годину дана.

Члан 4.

Коришћење услуга са посебним погодностима омогућава се сваком пријављеном лицу које испуњава услове из члана 2. ове одлуке и које се, на утврђеном писаном или електронском обрасцу захтева Канцеларије за младе општине Чајетина, пријави за остваривање права на коришћење услуга са посебним погодностима и постане ималац омладинске картице.

Члан 5.

Општинска управа ће упутити позив младима на територији општине Чајетина за остваривање права на коришћење услуга са посебним погодностима.



Члан 6.

Захтев за остваривање права на коришћење услуга са посебним погодностима на територији општине Чајетина, корисници услуга морају поднети на прописаном обрасцу захтева Канцеларије за младе – Образац бр.1, који је саставни  део овог правилника. Прописани образац захтева се може преузети лично на писарници Општинске управе или електронским путем са интернет странице Општине Чајетина (https://www.cajetina.org.rs/).
Непотпуни захтеви се неће разматрати.
Корисници услуга приликом подношења
захтева подносе:
 попуњени образац захтева,
 фотокопију или електронски очитану
личну карту.
Захтев за издавање омладинске картице са траженом документацијом доставља се Општинској управи, Одељењу за привреду, локални-економски развој и Канцеларија за младе, улица Александра Карађорђевића 34, радним данима у период од 08 до 15 часова. 

Члан 7.

О издавању омладинских картица корисницима услуга са посебним погодностима стара се Општинској управи, Одељењу за привреду, локални-економски развој и канцеларији за младе и води евиденцију издатих картица.

Члан 8.

Општинска управа ће упутити позив за учешће у пружању услуге са посебним погодностима за младе на територији општине свим институцијама, установама, предузећима и другим облицима  организовања из области: едукације, културе, спорта, књижарама, ресторанима, шопинг центрима, ауто школама, дрогеријама, здравственим институцијама, апотекама, туристичким организацијама и другима да учествују у пружању услуга са посебним погодностима за младе на територији општине Чајетина (у даљем тексту: Даваоци посебних погодности).

Члан 9.

Општинска управа редовно ће ажурирати и објављивати Списак свих давалаца посебних погодности за младе на територији општине Чајетина, са назначеном врстом и износом погодности (бесплатне услуге, износ попуста…).
Погодности се могу односити на карте за базене, тренинг и спортске центре (фитнес, теретане...), улазнице за позориште, музеје, биоскоп,за куповину у књижарама, за куповину козметике и средстава за личну хигијену, куповину одевних предмета и спортске опреме, приликом куповине компјутерске опреме, додатне погодности приликом обуке за возаче, за храну у ресторанима, туристичке и водичке туре, офтамолошке прегледе, стоматолошке прегледе, здравствене и друге прегледе и друго. 
Забрањено је давати погодности на куповину алкохолних пића.
Члан 10.

Сви даваоци посебних погодности коју узму  учешће у пружању услуга са посебним погодностима за младе, својим унутрашњим актима регулишу врсте конкретних услуга које подлежу коришћењу од стране корисника услуга.

Члан 11.

Даваоци посебних погодности попуњене  обрасце за учешће у пружању услуга са посебним погодностима за младе - Образац бр. 2, који је саставни део овог Правилника, достављају Општинској управи, Одељењу за за привреду, локални-економски развој и канцеларија за младе, улица Александра Карађорђевића, радним данима у периоду од 08 до 15 часова. Општина Чајетина ће са даваоцима посебних погодности потписати Споразум о сарадњи.


